**Referat fra ordførerkollegiet   
30.08.24.**

|  |
| --- |
| **Sted og tid**: Telemark museum, Skien. 0900-1200 (Lunsj fra 1130) Merk: Inngang på høyre side av bygget, sett fra parkeringen.  **Medlemmer**:  Ordfører i Bamble: Jon Pieter Flølo -Forfall  Ordfører i Drangedal: Stina Sætre  Ordfører i Kragerø: Charlotte Therkelsen  Ordfører i Porsgrunn: Janicke Andreassen  Ordfører i Siljan: Elisabeth Hammer  Ordfører i Skien: Marius Roheim Aarvold  Kommunedirektør i Siljan: Jan Sæthre  **Andre:**  Grenlandssamarbeidet: Arve Høiberg  Anita Andersen Start i Grenland: Geir Helge Lia (Næringssjef i Kragerø)  Geir Morten Johansen Telemark fylkeskommune  Tone Allum, Proventia as |

|  |  |
| --- | --- |
| Saksnr. | Saksliste for Ordførerkollegiet |
| Start i Grenland | **Representantskapsmøte Se egen protokoll** |
| 15/24 | **Referat fra ordførerkollegiet 24. mai 2024** Se vedlagt forslag til referat Konklusjon: Referat vedtatt |
| 16/24 | **Handlingsplan og budsjett for Grenlandssamarbeidet IPR 2025** Utsendt forslag til Handlingsplan og budsjett er behandlet og anbefalt av kommunedirektørkollegiet  Konklusjon: Handlingsplan og budsjett anbefales og sendes kommune/bystyrene for behandling før vedtak i Grenlandsrådet. Grenlandsrådet 5. september 2025 endres til fredag 12. september 2025 Handlingsplanen og budsjett for 2025 endre om Telemark fylkeskommune vedtar å endre tilskuddsordningen på kt. 0.643 mil for "Start opp - tjenesten", slik at det fylkeskommunale tilskuddet utbetales til Grenlandsamarbeidet og utlysning av tjenesten på anbud. Ettersom det er planlagt å vedta Handlingsplan og budsjett i kommunestyrene medio oktober, må endringen av praktiske årsaker behandles av Grenlandsrådet i november. |
| 17/24 | **Handlingsplan og budsjett for Det kommunale oppgavefellesskapet, Grenlandssamarbeidet 2025** Utsendt forslag til Handlingsplan og budsjett er behandlet og anbefalt av kommunedirektørkollegiet  Konklusjon: Handlingsplan og budsjett anbefales og sendes kommune/bystyrene for behandling før vedtak i representantskapet |
| 18/24 | **Arendalsuka 2024 Evaluering**  Konklusjon: Sekretariatet fremmer sak om deltakelse på Arendalsuka 2025. Endringer som ble fremmet var overnattingssted, kostnadene, antall dager og antall debatter i regi av Grenlandssamarbeidet, samt lengden og lokasjon for debattene. Sekretariatet tar kontakt med Telemark fylkeskommune om eierskap/vertskap til telemarkskvelden. grenlandsnæringsforening kontaktes om neste år deltakelse og med spørsmål om nytte for næringslivet. Forslaget skal for 2025 inneholde flere temaer enn næring. |
| 19/24 | **Bestilling av saker til Ordførerkollegiet -høsten 2024**   * *Valgkomite til felles selskaper, IKS etc* I tilknytning til kommunedirektørenes bestilling av sak om felles eierskapsrapportering og strategi, fremmes sak for ordførerkollegiet om årshjul for valg, gjennomgang av inhabilitet, styrenes sammensetting i forhold til kompetanse, kjønnsbalanse, oversikt over hvilke selskaper og strategi for godtgjørelse. * *Grenlandsrådets sammensetning og virke* Sekretariatet fremlegger sak med ulike alternativer, hvor fordeler og ulemper oppsummeres. Eventuelle endringer av vedtektene til Grenlandssamarbeidet IPR drøftes. * *Studietur* Mulighet for studietur ble drøftet. Konklusjonen var at en studietur må starte med en prosjektbeskrivelse, som forelegges formannskapene. Referat og plan for oppfølging forelegges kommunestyrene etter studieturen. |
| 20/24 | **Grenlandsrådet -tema**  Følgende tema ble drøftet: Industrialisering av Fensfeltet, Ungdomskriminalitet og rus, hvordan håndtere regionale planer som ikke har lokalpolitisk eller administrativt eierskap. |
| 21/24 | **Eventuelt**   * Forespørsel fra Naturvernforbundet om innlegg på Grenlandsrådet om bybane i Grenland. Forespørselen ble behandlet, men ikke imøtekommet, da bybane ikke vil være et aktuelt tema for Grenlandsrådet kommende år. * Agenda for Grenlandsrådet 13. september ble gjennomgått. Det lages et forslag til uttalelse om utfordringene ved finansiering av kommunale renseanlegg, etter de nye rensekravene. |